

#  РЕПУБЛИКА БЪЛГАРИЯ

#  Министерство на земеделието и храните

 Областна дирекция “Земеделие”- гр. Русе

**ОДОБРЯВАМ:...................................**

**КИРИЛ ВЪТЕВ**

**Министър на земеделието и храните**

**ПРОТОКОЛ**

**№ 2/25.01.2024 год.**

Днес, 25.01.2024 г. в 09,40 часа, на основание чл.107, ал.8 от ППЗСПЗЗ, в сградата на Областна дирекция „Земеделие” – гр. Русе, комисия, назначена със Заповед № РД-07-4/24.01.2024 г. на Директора на Областна дирекция „Земеделие” – гр. Русе:

ПРЕДСЕДАТЕЛ:

Маргарита Тодорова – младши експерт в Дирекция „АПФСДЧР”, Областна дирекция „Земеделие” – гр. Русе;

СЕКРЕТАР:

Венета Иванова – главен юрисконсулт в Дирекция „АПФСДЧР”, Областна дирекция „Земеделие” – гр. Русе;

ЧЛЕНОВЕ:

Светлана Великова – старши счетоводител в Дирекция „АПФСДЧР”, Областна дирекция „Земеделие” – гр. Русе

се събра във връзка с провеждането на общ търг с тайно наддаване по реда на чл. 27, ал. 9 във вр. с ал. 8, изрч. второ, предл. второ от ЗСПЗЗ, чл.105, ал.2 и ал.3 и чл.106, ал.1 от ППЗСПЗЗ, за продажба на земеделски земи по §12а от ПЗР на ЗСПЗЗ, частна държавна собственост, представляващи свободни, годни за земеделско ползване и неподлежащи на възстановяване, находящи се в бивш стопански двор на организация по §12 от ПЗР на ЗСПЗЗ и §29 от ПЗР на ЗИДЗСПЗЗ, на основание Заповед № РД-04-355/21.12.2023 г. на Директора на ОД „Земеделие” – Русе, публикувана във вестник „Утро” бр. 249/22.12.2023 г., интернет страниците на Областна дирекция „Земеделие” – Русе и на Министерство на земеделието и храните, на информационните табла на Областна дирекция „Земеделие” – гр. Русе и в офисите на съответната общинска служба по земеделие, в общината и кметството на населеното място по местонахождение на имота.

В срока, определен със Заповед № РД-04-355/21.12.2023 г. на Директора на ОД „Земеделие” – гр. Русе са постъпили 2 /два/ броя плика с тръжни документи с входящи №№ 1/19.01.2024 г. и 2/22.01.2024 г., с ненарушена цялост, запечатани и непрозрачни, заведени в регистър на ОД „Земеделие” – гр. Русе за участие в обявения търг.

Комисията разгледа постъпилите заявления за участие в обявения търг, за продажба на следния имот частна държавна собственост:

- **Поземлен имот с идентификатор 02796.82.7**, частна държавна собственост с площ 9,392 дка, с начин на трайно ползване: стопански двор – пасище, находящ се в землището на с. Басарбово, община Русе, област Русе с начална тръжна цена 21800,00 лева /двадесет и една хиляди и осемстотин лева/;

Началната тръжна цена на имота е по пазарна оценка, изготвена от независим оценител, вписан в регистъра на независимите оценители и притежаващ сертификат за оценителска правоспособност на земеделски земи и трайни насаждения.

Комисията разгледа постъпилите заявления за участие в обявения търг с тайно наддаване за продажбата на имот частна държавна собственост по реда на постъпването и регистрирането им в регистъра на Областна дирекция „Земеделие” – гр. Русе.

След отваряне на пликовете с постъпилите заявления за участие в обявения търг с тайно наддаване, за продажба на имот частна държавна собственост, представляващ свободен, годен за земеделско ползване и неподлежащ на възстановяване, комисията

**КОНСТАТИРА:**

1. В плик **с входящ № 1/19.01.2024 г. от Б.Д.Г., ЕГН** \*\*\*, с адрес: с адрес: гр. \*\*\*, ул. \*\*\* № \*\*\*, община \*\*\*, област \*\*\*, комисията констатира наличието на:

- 1 /един/ брой заявление;

- 1 /един/ брой платежно от 19.01.2024 г., за внесен депозит по сметката на Областна дирекция „Земеделие” – гр. Русе в ОББ – гр. Русе в размер на 2180,00 лв. /10 % от началната тръжна цена на имота/;

- декларация за липса на свързаност с друг кандидат по смисъла на Търговския закон и ЗМСП;

- декларация за информираност и съгласие за обработване на лични данни по образец, утвърден със Заповед № РД-08-251/12.02.2019 г. на Директора на ОД „Земеделие“ – гр. Русе;

Предложената цена от кандидата за:

**- Поземлен имот с идентификатор 02796.82.7**, частна държавна собственост с площ 9,392 дка, с начин на трайно ползване: стопански двор – пасище, находящ се в землището на с. Басарбово, община Русе, област Русе е в размер на **22000,00 лева /двадесет и две хиляди лева/.**

Комисията установи, че приложените документи, отговарят на изискванията на чл.106, ал.10 от ППЗСПЗЗ, с което бяха приети от комисията за редовни и допуска до класиране участника.

2. В плик **с входящ № 2/22.01.2024 г. от „САВ КОМЕРС“ ЕООД, ЕИК \*\*\*,** представлявано от В. С. С., ЕГН \*\*\*, със седалище и адрес на управление: гр. \*\*\*, ул. \*\*\*, № \*\*\*, община \*\*\*, област \*\*\* комисията констатира наличието на:

- 1 /един/ брой заявление;

- 1 /един/ брой платежно нареждане от 22.01.2024 г., за внесен депозит по сметката на Областна дирекция „Земеделие” – гр. Русе в ОББ – гр. Русе в размер на 2180,00 лв. /10 % от началната тръжна цена на имота/;

- декларация за липса на свързаност с друг кандидат по смисъла на Търговския закон и ЗМСП;

- декларация за информираност и съгласие за обработване на лични данни по образец, утвърден със Заповед № РД-08-251/12.02.2019 г. на Директора на ОД „Земеделие“ – гр. Русе;

- Протокол-решение на „САВ КОМЕРС“ ЕООД за закупуване на държавния имот – предмет на търга;

- Актуално състояние на дружеството.

Предложената цена от кандидата за:

**- Поземлен имот с идентификатор 02796.82.7**, частна държавна собственост с площ 9,392 дка, с начин на трайно ползване: стопански двор – пасище, находящ се в землището на с. Басарбово, община Русе, област Русе е в размер на **23111,00 лева /двадесет и три хиляди сто и единадесет лева/.**

Комисията установи, че приложените документи, отговарят на изискванията на чл.106, ал.10 от ППЗСПЗЗ, с което бяха приети от комисията за редовни и допуска до класиране участника.

След извършената проверка на подадените в Областна дирекция „Земеделие” – гр. Русе заявления по образец съгласно чл.106, ал.10 от ППЗСПЗЗ за участие в търга и въз основа на предложенията на кандидатите, комисията

**РЕШИ:**

 Класира допуснатите за участие кандидати в търга, както следва:

**За** **поземлен имот с идентификатор 02796.82.7**, частна държавна собственост с площ 9,392 кв. м, с начин на трайно ползване: стопански двор – пасище, находящ се в землището на с. Басарбово, община Русе, област Русе с начална тръжна цена 21800,00 лева:

-  **На първо място класира „САВ КОМЕРС“ ЕООД, ЕИК \*\*\*,** представлявано от В. С. С., ЕГН \*\*\*, със седалище и адрес на управление: гр. \*\*\*, ул. \*\*\*, № \*\*\*, община \*\*\*, област \*\*\*, с най-висока предложена цена за придобиване право на собственост по реда на чл. 27, ал. 9 във връзка с ал. 8 от ЗСПЗЗ чрез покупко-продажба на обявения имот, с предложена цена в размер на **23111,00 лева /двадесет и три хиляди сто и единадесет лева/;**

 -  **На второ място класира Б.Д.Г., ЕГН** \*\*\*, с адрес: с адрес: гр. \*\*\*, ул. \*\*\* № \*\*\*, община \*\*\*, област \*\*\*, с предложена цена в размер на **22000,00 лева /двадесет и две хиляди лева/.**

Няма имоти, за които да няма подадени заявления за участие в търга.

Протоколът се обявява на информационното табло на Областна дирекция „Земеделие“ – гр. Русе и на интернет страницата на дирекцията.

На основание чл. 107, ал. 9 от ППЗСПЗЗ в 7-дневен срок от обявяването на протокола участниците в търга могат да направят писмени възражения до тръжната комисия. Тръжната комисия се произнася по възраженията в 5-дневен срок, като за разглеждането им се съставя протокол, в който се посочват мотивите за приемането или отхвърлянето им.

Търгът приключи в 10,15 часа.

Настоящият протокол се състави в 3 /три/ еднообразни екземпляра.

Комисия:

 Председател:............./П/.....................

 /Маргарита Тодорова/

 Секретар:............./П/...........................

 /Венета Иванова/

 Член:................../П/..............................

 /Светлана Великова/